CELEX: 62010FJ0119
Language: sk
Date: 2011-11-29
Title: Rozsudok Súdu pre verejnú službu (tretia komora) z 29. novembra 2011. # Roberto Di Tullio proti Európskej komisii. # Verejná služba. # Vec F-119/10.

Zbierka súdnych rozhodnutí

                         ROZSUDOK SÚDU PRE VEREJNÚ SLUŽBU (tretia komora)
                                      z 29. novembra 2011

                                                 Vec F-119/10

                                              Roberto Di Tullio
                                                    proti
                                              Európskej komisii

      „Verejná služba — Dočasní zamestnanci — Pracovné voľno na výkon vojenskej služby — Článok 18
     podmienok zamestnávania ostatných zamestnancov — Vojak z povolania — Absolvovanie určitej doby
                                na teritoriálnom veliteľstve — Zamietnutie“

     Predmet:       Žaloba podaná podľa článku 270 ZFEÚ, uplatniteľného na Zmluvu ESAE na základe jej
                    článku 106a, ktorou R. Di Tullio navrhuje predovšetkým zrušenie rozhodnutia, ktorým
                    mu Komisia zamietla poskytnúť pracovné voľno na výkon vojenskej služby

     Rozhodnutie: Žaloba žalobcu sa zamieta. Žalobca je povinný nahradiť všetky trovy konania.

                                                   Abstrakt

     Úradníci — Dočasní zamestnanci — Pracovné voľno na výkon vojenskej služby — Vojenská služba —
     Pojem
     (Podmienky zamestnávania ostatných zamestnancov, článok 18 prvý odsek)

     Na základe článku 18 prvého odseku prvej vety podmienok zamestnávania ostatných zamestnancov sa
     dočasnému zamestnancovi, ktorý je povolaný do vojenskej služby, náhradnej vojenskej služby alebo na
     vojenské cvičenie, alebo ktorý je znovu povolaný do služby v ozbrojených silách, prizná na výkon
     pracovné voľno takejto služby.

     Situácia uvedená v článku 18 prvom odseku týchto podmienok sa zjavne týka iba situácie, keď je
     dočasný zamestnanec povinný v rámci vnútroštátnych právnych predpisov o vojenskej službe
     absolvovať v členskom štáte, ktorého je štátnym príslušníkom, v obmedzenom období vojenský výcvik
     napríklad ako záložný dôstojník. Tieto ustanovenia sa naopak nemôžu týkať situácie, keď je
     vnútroštátny úradník na konci obdobia pridelenia do európskych inštitúcií na základe zmluvy
     dočasného zamestnanca povinný znovu sa začleniť do svojej administratívy, aby si tak splnil povinnosti
     spojené s jeho služobným postupom, hoci tento úradník patrí do orgánu, ktorého členovia podliehajú
     vojenským pravidlám a disciplíne.

     Okrem toho dočasného zamestnanca možno považovať za „znovu povolaného do služby v ozbrojených
     silách“ v zmysle článku 18 prvého odseku podmienok zamestnávania ostatných zamestnancov iba
     v prípade, ak je povolaná jedna alebo viacero vekových skupín napríklad z dôvodu hrozby ozbrojeného
     konfliktu.

SK
          ECLI:EU:F:2011:188                                                                             1
 ---pagebreak---     ABSTRAKT – VEC F-119/10
      DI TULLIO/KOMISIA

                              (pozri body 35, 38 a 40)

2                               ECLI:EU:F:2011:188